'S ann sna beanntan againne a tha an dachaigh mu dheireadh aig lusan a chleachd a bhith pailt air feadh Bhreatainn nuair a tharraing na clàran-deighe air ais agus a dh'fhàg iad an dùthaich lom ach a-mhàin na creagan, sprùilleach agus uisge. Tha iad a-nis an ìre mhath dìreach san Artaig no sna beanntan àrda ann an Lochlainn no sna h-Ailpean, ach tha cuid fhathast beò air èiginn air creagan agus bearraidhean air mullaich nam beann ann an Alba. Chaidh na gnèithean a b' fheàrr ithe le caoraich agus fèidh far am faigheadh iad thuca, ach gheibhear fhathast lusan àlainn, tearc air bearraidhean mar an fheadhainn ann an Ionad Tèarmann Nàdair Bheinn Laoigh. Chan eil an leithid ann an àrainn lusan eile ann am Breatainn. Coimhead airson feadhainn mar a' gharbhag Trollius europeaus no an t-searbhag muice Cicerbita alpina. Bi faiceallach ma thadhaileas tu nach caill thu do shùim agus na dèan sreap air nach eil thu comasach.